en id lv lv lv lv en lv lv lv en en lv lv lv lv ko lv nb sl en fi de en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv sv en lv lv fr lv sv lv lv da lv lv en en nl lv lv lv lv lv lv lv lv lv lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv en en en en en lv en en en en en lv lv lv lv lv en en en en en en en en lv lv lv lv lv lv lv lv en en en en en es en en en es pt en en en en en en en en en en en en en en
Ziņojums no Latviešu centra, Garezera, par viņu iespējāmiem prakses darbiem (rakstījusi Dr. Anita Briede-Bilsēna):
STUDĒJOŠIEM LATVIEŠIEM PRAKSES DARBU (INTERNSHIPS) IESPĒJAS GAŖEZERĀ
Latviešu jaunatne ASV dzīvo divās pasaulēs. Katrai pasaulei savi labumi un savas prasības un pienākumi. Nobeidzis savu latviešu izglītību jaunietim jādomā par to, kā uzturēt savu latvietību un kalpot latviešu sabiedrībai. Uzsākot studijas jādomā par mācībām, jāizvēlas nākotnes karjera un kā tam vislabāk sagatavoties. Var rasties konflikti, piemēram par to, ko darīt vasarās – vai meklēt labi atalgotu darbu, vai pildīt studiju programmas ieteikto prakses darbu, vai strādāt latviešu vasaras nometnē vai vidusskolā? Ir risinājumi šādiem konfliktiem. Viena iespēja ir veikt savu prakses darbu strādājot Garezera vasaras nometnē vai vidusskolā.
Nacionālā koledžas un darba devēju asociācija (NACE) prakses darbu definē kā: “sava veida pieredzes balstītu mācīšanos, kas apvieno zināšanas un teoriju mācības klasē ar praktisko piemērošanu un prasmju attīstību profesionālā vidē. Prakses darbs domāts, lai dotu studentiem iespēju iegūt vērtīgu pieredzi lietišķās jomās kamēr viņi apsver karjeras ceļus; un darba devējiem dod iespēju virzīt un novērtēt talantu.” Prakses darbs latviešu centrā Garezers varētu būt 6-10 nedēļas pieredze, kam var piešķirt akadēmisko ieskaiti (kredītu). Kandidātam jābūt pilnas slodzes studentam ar labu disciplinārlietu un akadēmisko reputāciju.
Latviešu centrā Garezers darbojas vasaras pirmsskolas programma (GBD), bērnu nometnes (GBN), sešas nedēļas vidusskolas programmas (GVV), ģimenes nometne (3×3), sporta programmas un sacensībās, vairākas atpūtas iespējas visām paaudzēm. Garezers ir mājvieta vairākiem muzejiem (Klinklāva galerija, kur atrodas latviešu mākslas lielākais krājums ārpus Latvijas, Grīna lietišķās mākslas muzejs, un latviešu skautu
muzejs). Garezers ir tikšanās vieta visu vecuma latviešiem, vieta kur audzināt un izglītot latviešu jaunatni. Garezerā var stiprināt latviešu valodu, kultūru un garīgās vērtības, veicināt latviešu kultūras mantojuma un attīstīt sakarus ar Latviju. Garezers piedāvā darbu un prakses darba iespējas bērna attīstības, izglītības, tirdzniecības, žurnālistikas, sabiedrisko attiecību, pasākumu plānošanas, atpūtas vadības, muzeja vadības, veselības aizsardzības un drošības, ēdināšanas pakalpojumu, muzeju vadības vai kuratora, iestādes apsaimniekošanas, un citās jomās. Ir iespējas saskaņot prakses darbu Garezerā ar studiju programmu, ja laicīgi sāk plānot un sadarboties ar attiecīgām iestādēm.
1. Sazinaties ar jūsu profesoru vai departamenta vadību, uzzināt, ja jūsu augstskola piešķir akadēmisko kredītu. Prakses darba koledžu kredītu iegūšanai ir vajadzīga sadarbība starp uzņēmumu (Garezeru) un akadēmisko sponsoru un prakses darbs pārraugu, lai nodrošinātu, ka pieredze atbilst akadēmiskajiem standartiem. Tā ir studenta universitāte vai koledžā, kas nosaka, ka students ir tiesīgs saņemt akadēmisko
kredītu, vai ne. Lēmums ir balstīts tikai uz mācību iestādes pieprasījumiem.
2. Uzziniet, cik stundas kopā nepieciešamas cik kredītiem.  Dažās skolas pieprasa studentiem pabeigt 25-40 darba stundas uz vienu akadēmisko kredītu. Zināšanas, kas gūtas arī var ietekmēt kredītu skaitu.
3. Nokārtojiet visus dokumentus, pirms sākat jūsu praksi! Jums, iespējams, ir jāaizpilda pieteikums saņemt koledžu kredītu, gan ar Garezeru, gan ar akadēmisko sponsoru. Iesaku Jums rakstīt dienas grāmatā, būs lūgums no sponsoru vai uzņēmumu uzrakstīt atskaiti pēc prakses darba beigām par to, ko esat iemācījušies.
4. Uzziniet vai koledžas mācību maksā ieskaita prakses darba kredītus. Dažās skolās prasa studentiem maksāt par kredītu stundām vasaras praksei, kamēr citi ieskaita šo izmaksu rudens mācībām augstskolā.
5. Uzziniet, cik stažēšanos kredītu koledža vai departaments pieņems jūsu augstskolas karjerā. Dažās skolās ierobežo prakses darba kredītus, lai nodrošinātu, ka jūs atstājiet vietu nepieciešamo akadēmisko kursu kredītiem.
Plašāka informācija ir pieejama sazinoties ar Garezera administratori irusmanis@garezers.org vai ar Anitu Briedi-Bilsēni briedisanita@gmail.com
Es sirsnīgi aicinu studējošos latviešu jauniešus nopietni apsvērt iespēju veikt prakses darbu Garezera nometnē vai vidusskolā. Tā varat apvienot savu latviešu pasauli ar mācību programmā pieprasīto prakses darbu.
Dr. Anita Briede-Bilsēna, Garezera padomes locekle un GVV skolotāju pārzine
Seko pārtulkots izvilkums no American Camp Assosciation raksta par prakses darbu iespējām nometnēs.
Dr. Deb Jordan veica neformālu aptauju universitātēm, kas piedāvā mācību programmu parka un atpūtas (Parks and Recreation) jomā (vai kaut kas līdzīgs), lai uzzinātu par to stažēšanās prasībām un kā tās varētu iekļauties vasaras nometnēs. Dr. Deb Jordan ir profesore atpūtas un brīvā laika studiju programmā East Carolina University
un ir ļoti saistīti ar amerikāņu nometnes asociāciju (ACA) un vada centienus palīdzēt nometnēm atrast veidus, kā pieņemt darbā un saglabāt personālu. Pirmkārt, ir svarīgi atzīmēt, ka daudzas parku un atpūtas programmas ir nacionāli akreditētas, un tām, kas ir, ir jāatbilst akreditācijas standartiem, kas attiecas uz prakses darbiem. Prakses darbu (internship) ilgums ir ierindots no astoņām līdz 30 nedēļām; bija mainīgas laika prasības atkarībā no kredīta stundām, ko students cer iegūt. Lielākā daļa universitāšu programmas pieņem darbinieku apmācību kā daļu no prakses pieredzes un daudzi arī pieņem, gan nometnes iekārtošanu, gan nometnes novākšanu, kā
daļu no nometnes prakses darba pieredzes.
Dr. Jordan vaicāja universitāšu personālam, kādos apstākļos viņi varētu pieņemt strādā vasaras nometnē, kā likumīgu prakses darba ((internship) pieredzi. 39% norādīja, ka viņi pieņemtu studentus strādājot jebkurā amatā nometnē kā atbilstošu prakses darba pieredzi. 29 % sagaidītu, ka prakses darba laikā studentam būtu zināma
vadības vai uzraudzības pieredze, kas ir daļa no nometnes pienākumiem. Prakses darba pieredzē, arī pieņemamas jomas ieskaita: programmēšana, uzraudzība, uzturēšana, mārketings, plānošana, cilvēkresursi, un vispārējā pārvalde. Vairāk nekā divas trešdaļas programmu arī vēlējās, lai praktikanti būtu iesaistīti tiešās vadības un budžeta jautājumos.
Pamatojoties uz šo interns vai praktikants var piedalīties piedzīvojumos un pieredzē, kas var būt ārpus to faktiskās nodarbinātības stāvokļa (piemēram nometnes audzinātājs varētu nodarboties arī ar mārketingu vai ko citu).
Bilde ņemta no garezers.org
Posted in Garezers on 01/03/2019 by kristaroze. Leave a comment
Kristas Albertiņas Kongress: “Es labāk saprotu cik vērtīgi ir būt par aktīvu ALJA biedru”
Šogad bija otrā reize, kad apmeklēju ALJA Kongresu. Man bija svarīgi piedalīties kongresā šogad jo es gribēju svinēt vienreizeju Baltijas simtgades jubileju ar citiem jauniešiem, kuri to novērtē. Arī vēlējos uzzināt kā ALJA ir mainījusies kopš pagājušā gada.
Šogad, es sāku studēt universitātē tālu prom no mājām, tādēļ man bija īpatnēja sajūta svinēt tītardienu bez savas ģimenes. Kad es tiku Bostonas latviešu namā uz tītardienas vakariņām, es tomēr sajutu, ka esmu ar ģimeni: ar savu latviešu un Garezera ģimeni. Es nevarēju svinēt 18. novembri kopā ar citiem latviešiem, bet būt kopā ar maniem latviešu draugiem Bostonā tītardienā palīdzēja man sajust kopību un saistību ar simtgades svinībām.
Piektdienas rītā bija pirmā pilnsapulces daļa, kur Līna Bataraga un 2018. gada valde stāstīja par ALJAs pasākumiem un projektiem  pēdejā gadā. ALJA izdeva stipendijas veicināt ceļu uz kongresu un uz Dziesmu Svētkiem Latvijā. ALJA arī atbalstīja biedrus, kuri vēlējās strādāt vai mācīties Latvijā, kā arī Amerikas latviešu nometnes darbiniekus. ALJA rīkoja pasākumus Čikāgā, Ņujorkā, Rīgā, un Katskiļos. Mākslas žurnālis Vēju Zvani izdeva īpašu LV100 izdevumu ar darbiem par Dziesmu Svētkiem Latvijā un kā ALJAs biedri izsaka savu latvietību ar mākslu. Man bija svarīgi būt pilnsapulcē jo es vēlos būt aktīva daļa no ALJAs un latviešu sabiedrības ārzemēs.
Pēc pirmās pilnsapulces daļas, es apmeklēju “Pagan King” filmu, daļa no Baltic Centennial filmu festivāla. Šī filma parāda senlatviešu stāstu par Nameju un kā Nameja gredzeni kļuva par svarīgu daļu no latviešu kultūras un vēstures. Vakarā, ALJAs biedri gāja uz Baltiešu Jauniešu Balles, kopā ar Amerikas lietuviešu un Amerikas igauņu jauniešiem. Bija jauki satikt citus Baltiešu jauniešus, un pat dziedāt tautas dziesmas dziesmu kara stilā ar visiem jauniešiem!
Agri cēlāmies sestdien jo bija otrā pilnsapulces daļa, kur man bija iespēja balsot par nākamajiem valdes locekļiem un par projektiem, ko valde izpildīs nākamajā gadā. Man interesēja uzklausīt kādas idejas biedriem ir un ievēlēt cilvēku, kas vislabāk izpildīs šo lomu. Šogad bija īpaši intresanti man, jo es tiku nominēta padomei, un tad tiku ievēlēta! Nākamajā gadā, es ceru iemācīties vēl vairāk par to, kā ALJA strādā un kā es varu vislabāk palīdzēt ALJAi izpildīt savus mērķus. Man interesē sadarboties ar valdi  lai biedri labāk saprastu vērtību, kas nāk ar ALJAs dalību. Ņemot vērā, ka šī bija mana otrā reize kongresā, es labāk sapratu cik vērtīgi ir būt par aktīvu ALJA biedru kongresā, balsot un prasīt jautājumus un mācīties par idējām no visiem cilvēkiem. Es ceru, ka Čikāgas kongresā citi jaunāki ALJA biedri to labāk sapratīs lai mēs visi varam iemācīties varāk par mūsu Amerikas latviešu identitāti un vērtību.
Liels paldies ALJAi un izglītības nozarei par atbalstu Kongresam!
Posted in Kongress, Stipendijas on 12/30/2018 by kristaroze. Leave a comment
Šogad pateicības dienas nogalē, Bostona būs pilna ar visādiem latviešu (un baltiešu) notikumiem. Kamēr ALJAs Kongress notiekas ,,Hilton” hotelī, arī būs svinības pieminot visu Baltijas valstu neatkarības iegūšanu. Nogale būs pilna mākslas, mūzikas, un kultūras. Latvieši, lietuvieši, un igauņi pulcēsies austrumkrastā uz vairākiem pasākumiem svinēt jubileju, kā arī paciemoties viens ar otru.
Liela daļa programmas ir veltīta filmām, kuras spēlēs ,,Paramount” teātri. Šīs filmas visas rāda bijušos un esošos baltiešu dzīvesveidus. Īpaši svarīgi latviešiem būs filma ,,Nameja Gredzens,” angliski saukts “The Pagan King”. ,,Nameja Gredzena” režisors, Aigars Grauba, arī apmeklēs šo pasākumu lai runātu par filmu un atbildēt jautājumus par to. ,,Nameja Gredzens” spēlēs piektdien, 23. novembrī 3os pēcpusdienā.
Filma ,,Nameja Gredzens” rādīsies angliski kā “The Pagan King”
Latviešu filmu ,,Paradise ’89” un ,,Homo Novus” režisori (Madara Dišlere un Anna Viduleja) arī būs klāt atbildēt jautājumus par savām filmām. Biļetes maksā $11 katrai filmai un ir nopērkamas Emersona saitē. Šajā lapā ir arī pieejama pilna filmu grafika, detalizējot kas notiksies no piektdienas līdz svētdienai.
Piektdienas vakarā, svinības tiks atklātas ar koncertu Bostonas simfoniskā zālē 7os. Šeit dziedās latviešu, lietuviešu, un igauņu grupas. Biļešu cenu un informāciju var atrast Baltic Boston saitē. Tālāk, sestdien, 24. novembrī būs koncerts Copley Marriott hotelī kurā dziedās un dejos gan latvieši, gan lietuvieši un igauņi. Bostonas latviešu koris, Krisītes Skares vadībā, dziedās dažas dziesmas, ieskaitot ,,Lec, Saulīte!”, ,,Gaismas Pils”, un ,,Saule, Pērkons, Daugava”.
Bostonas latviešu koris uzstājās 2018. gada dziesmu svētku noslēguma koncertā A grupas līmenī!
Bostonas jauni veidotais deju kolektīvs ,,Ābele” (ko vada Kristiāna Grinberga) nodejos klasisko latviešu deju ,,Ačkups,” kā arī deju “Jātnieciņa dēliņš biju”. Ābeles dejotāji turpinās tikties pēc šī koncerta, un uzstāsies Toronto dziesmu svētkos 2019. gada vasarā.
Un vai vispār būtu kārtīgi svētki bez ballītes? Piektdienas vakarā, baltiešu jauniešiem būs iespēja satikties ar viens otru lietuviešu namā. Ieejas maksa šai ballei ir ieskaitīta Kongresa dalības maksā. Atsevišķas biļetes ir arī pieejamas tiem, kuri nav pieteikušies Kongresam. Sestdienas vakarā norisies lielā baltiešu vakariņu gala ar dažādiem priekšnesumiem un pasākumiem. Baltieši visos vecumos tiksies svinēt simto neatkarības gadu.
Sīkāka informācija par pasākumiem ir pieejama Baltic Boston saitē. Tiksimies Bostonā!
Titulbilde ir ņemta no http://www.balticboston.com/index.html
Posted in Uncategorized on 11/20/2018 by kristaroze. Leave a comment
Tāpat kā Kāra, Līga saņēma stipendiju veicināt ceļu uz XXVI Dziesmu un XVI Deju svētkiem, un viņa ir to kārtīgi izbaudījusi! Vēlreiz izjūti svētku sajūtas un lasiet tālāk par Līgas dziesmu svētku atmiņām!
Pēc 24 garām, garām stundām ceļā no San Francisko, ierados Rīgā GATAVA piedzīvot manus pirmos lielos dziesmu svētkus Latvijā. Latvijā bija pulkstens viens pēcpusdienā, bet SF trīs no rīta. Izdomāju, ka man nebija vērts pārslēgties no viena laika zonas uz otru, bet labāk baudīt svētku nedēļu tik cik varu abos (vai varbūt pat visās) laika zonās… un gulēt tikai tik ilgi kā saule, un Latvijā, tā neguļ ilgi. Un tā man sākās varena, traka, skaista nedēļa.
Rīgā visu nedēļu bija svinīga gaisotne, kādu tur agrāk nebiju piedzīvojusi. Kurā katrā stundā dziesma skanēja, ielas bija pilnas ar dzīvību, un tautas tērpi bija redzami visos virzienos. Visos virzienos arī bija redzamas pazīstamas sejas. Bija jāatcerās, ka uz visām vietām paies dubultīgi vai trīskārtēji ilgi tikt, jo pa ceļam sastapšu katrā ielas sturī kādu paziņu. Vienu dienu netīšām saskrējos ar Toronto klases biedreni ko nebiju kopš pamatskolas beigšanas redzējusi!
Varētu veselu dienu pļāpāt par dziesmu svētku nedēļu, bet te aprakstīšu dažus no sarīkojumiem un notikumiem kuros piedalījos. Piedalījos dziesmu svētkos tikai kā skatītāja – bet tos arī vajag!
Paldies, paldies, PALDIES ALJAi, ka viņi nodrošināja to, ka varēju apmeklēt dziesmu svētkus Latvijas simtgadē. Šī bija vienreizēja un vērtīga iespēja.
Vēl arvien neticu, ka gājiens ilga vairāk nē kā septiņas stundas – no diviem pēcpusdienā līdz pēc deviņiem naktī! Pati ar brāli arī stundām ilgi stāvējām ceļa malā skatoties gājienu. Smaidīju un māju roku visiem dalībniekiem – mana rokas locītava nākamajā dienā bija stīva. Mums blakus stāvēja viens puika kurš izsauca “Sveiciens (kopas nosaukums)” gandrīz katrai dalībnieku kopai, tātad mums iznāca redzēt daudz sajūsminātas sejas kuras atpakaļ sauca “Sveiciens skatītājiem!” Ik pa laiciņam gājienā bija pauze – laikam daži staigāja lēnak nekā citi. Man likās smieklīgi, ka katru reizi pieteicēja tiem kas kavējās izsauca “Pieliekiet soli, ātrāk, ātrāk!” Šie cilvēki staigāja visu ceļu no Vecrīgas līdz stadionam – tas daudziem jau pats par sevi ir iespaidīgi. Nogaidījām redzēt kā mūsu mamma staigāja ar Toronto kori. Izsaucu skaļu “Sveiciens mammai” bet nesaņēmu atbildi. Tikai tad aptvēru cik mammas tur laikam bija…beigās tomēr noķēru viņas uzmanību!
TAUTAS LIETIŠĶĀS MĀKSLAS IZSTĀDE “RĀDĪTPRIEKS”
Trīs gadus atpakaļ, kad strādāju mākslas muzejā prakses darbā, es iepazinos ar vairākiem mākslas muzejiem un ar dažādām galerijām. Man Rīgas Mākslas Telpa ļoti patika un tāpēc noteikti gribēju to apciemot un apskatīt dziesmu svētku izstādi “Rādītprieks”. Izstādē bija visādi latviski darbi – audumi, keramika, rotas, un tā tālāk. Izstādes uzsvars bija uz tā, kā šie darbi ir radušies, nevis uz gala rezultātu. Man likās, ka šī bija interesanta pieeja tiem darbiem kurus bieži redzam tikai gala formatā. Piemēram, viena nodaļa skaidroja vajadzīgos soļus lai no aitas vilnas darīt zeķes – notiek cirpšana, mazgāšana, kāršana, vērpšana, šķeterēšana, tad adīšana. Ļoti, ļoti šo izstādi baudiju!
VĀRDA DIENA SVINĪBAS AR BIJUŠAJIEM DARBA BIEDRIEM
Trešdien apciemoju Dekoratīvo Mākslas un Dizainu muzeju, kurā strādāju prakses darbā trīs gadus iepriekš. Šis muzejs atrodas vecākajā saglabājusies mūra ēkā Riga (uzcelta 1208. gadā – 800 gadus atpakaļ). Ja varat, to ir noteikti vērts apciemot! Tur izstādija vairāki iespaidīgi gobelēni (tapestries) par kuriem man darba biedrene pastāstija – jo viņi ir tik lieli, daudzi paiet vairākus gadus uzstaisīt. To dienu arī iznāca svinēt vienam darba biedram vārda dienu, tāpat kā mums vairakās reizes sanāca tad, kad tur agrāk strādāju. Savācamies vadītājas kabinetā, svinejām Uldi, un pārunajām kas noticies gan ar muzeju, gan ar mani pedējos trīs gados. Bija tik jauki ar visiem atkal satikties un paciemoties – tie visi bija cilvēki kas mani iepazīstināja ar daudzpusīgo mākslas dzīvi Rīgā.
Viena mana bijušā darba biedrene tagad strādā galvenajā mākslas muzejā, tātad ceturtdien aizgāju tur ciemos viņu satikt un apskatīt “Lielo Māju”. Tur nebiju bijusi kopš pirms renovācijas – viena no galvenajām mainām bija, ka kupols pārveidots no bēniņiem uz vietu, kurā var izstādīt vēl mākslas darbus un par kuru cilvēki var staigāt. Kupolam augsti, augsti griesti un viss nokrāsots balts – skaista telpa.
DRAUGIEM GROUP PASAULES LATVIEŠU VAKARS
Draugiem Group ceturtdien rīkoja Pasaules Latviešu vakaru viņu birojā Pārdaugavā. Tur strādā brālēns Māris un viņa draudzene Nora, un man bija zinkārība redzēt kā tur izskatās. Nora ar mums apstaigāja biroju un pastāstija par viņas darbu, un dažādajiem uzņēmumiem kas pieder Draugiem, ieskaitot Printful, kur viņi abi strādā. Birojs bija jauks un tur bija visi plusi kas atrodas daudzos “tech” birojos SF – pusdienas visiem kopā kafetērijā, vingrošanas telpa, un protams arī “ping pong” galds. Man vismīļākais bija cik daudz īstu, zaļu stādu redzēju visur birojā. To vakaru iznāca ciemoties ar vairākām paziņām, kā arī ar dažiem citiem Draugiem Group darbniekiem ko agrāk nepazinu, un sanāca interesantas pārrunas par strādāšanu Latvijā. Grupa Imanta Dimanta uzstājās ar koncertu – forši!
Man ar ģimeni bija biļetes uz Vokālsimfonisko koncertu, nezināju ko sagaidīt. Koncerts bija iespaidīgs – varena dziedāšana, varena mūzika. Man vislabāk patika otrā programmas daļa, kurā bija jaunākas dziesmas. Mana mīļākā dziesma bija priekšpēdējā – Fantāzija korim un orķestrim Rīgai (Artūrs Maskats). Es to dziesmu pazinu no kādiem Amērikas vai Kanādas dziesmu svētkiem. Dziesmu labi pazinu, bet koris pirmo reizi iestudēja dziesmai jaunu aranžējumu – to ļoti baudiju. Skaisti!
DEJU LIELUZVEDUMS “MĀRAS ZEME”
Neticami, ka var būt tik daudz dejotāju vienā vietā! Es visvairāk apbrīnoju to, ka dejotāji tik precīzi veido visādus latviskus rakstus, ko no stadiona augstākajām sēdvietām var redzēt, bet tajā pašā laikā dejo tik raitu polkas soli, ko tikai var redzēt skatītāji pašos zemākajās sēdvietās.
NOSLĒGUMA KONCERTS “ZVAIGŽŅU CEĻĀ”
Grūti izteikt manas emocijas par noslēguma koncertu vārdos – tas bija kaut kas neaprakstāms. Sēdēju gandrīz pašā pēdējā rindā, tātad varēju redzēt gan visus dziedātājus, gan visus  skatītājus estrāde – 67,253 latviešus. Es skatījos, klausījos, dziedāju, smaidīju, raudāju.
Tieši pēc tam, kad koncerts beidzās, ar draudzenēm uzskrejām līdz skatuvei un sākām piedalīties sadziedāšanās naktī. Dziedājām, mazliet padejojām, saule uzlēca, vēl dziedājām, vēl dejojām, vēl dziedājām…paliku estrādē līdz kamēr pēdējā dziesma noskanēja. Septiņos no rīta ar pēdējo pulciņu staigāju līdz Mežaparka vārtiem…vēl dziedājām…ilgi gaidījām tramvaju…vēl dziedājām…braucām uz Vecrīgas pusi…vēl dziedājām. Un dziesma manī vēl skanēja divas dienas vēlāk, kad ielidoju atkal San Francisko.
Titulbilde ņemta no https://www.youtube.com/watch?v=CaDOXx8rFUo, pārejās bildes ir saņemtas no Līgas Brammanes.
Posted in Dziesmu un Deju Svētki, Vasara Latvijā on 10/01/2018 by kristaroze. Leave a comment
Latvijas Valsts valodas prasmes pārbaude
Izglītības nozare aicina visus, kam interesē, veikt Valsts valodas prasmes pārbaudi
Studentiem un pieaugušiem šovasar būs iespēja kārtot Latvijas Valsts valodas prasmes pārbaudi (VVPP) trīs latviešu centros.  Valsts izglītības satura centrs piedāvā VVPP Ņujorkā 24. jūlijā, Gaŗezerā 28. jūlijā un Kursā 4. augustā.
Eksāmenā novērtē prasmi latviski runāt, rakstīt un saprast dzirdamu vai lasāmu tekstu.  Ar pozitīvu vērtējumu, students saņem valsts valodas prasmes apliecību. Apliecība ir svarīga jaunietim, kas vēlas studēt vai strādāt Latvijā. Tāpat šis dokuments jebkurā citā valstī apliecina, ka cilvēks prot vēl kādu svešvalodu – šajā gadījumā – latviešu valodu. Latviešu valodas eksāmenu var kārtot kādā no trim līmeņiem: pamata (A), vidējā (B) vai augstākajā (C). Atbilstoši rezultātam cilvēks saņem vērtējumu kādā no sešiem Eiropas valodu līmeņiem. Eksāmena rakstu daļa (lasīšana, rakstīšana, klausīšanās) notiek 90 minūtes, pēc tam ir runas daļa (apmēram, 10 – 15 minūtes).
Lūdzu rakstīt ALA Izglītības nozares vadītājai, Andrai Zommerei, azommers@sbcglobal.net līdz 1. jūlijam ar jautājumiem, vai pieteikties kārtot VVPP. Vairāk informācijas atrodama http://visc.gov.lv/valval/info.shtml .
ALA Office of Education invites Latvian students to participate in the Latvian Language Proficiency Exam
We have a unique opportunity this summer to offer Latvian Language Proficiency Exams to students who may have an interest in living, studying or working in Latvia. The Proficiency Exams  take about an hour and half and assess your ability to read, write, speak and comprehend Latvian. Students can be assessed at the A, B or C level and upon successful completion of a level, the student will receive official documentation from the National Centre for Education of the Republic of Latvia.
The exams will be offered in New York July 24, at Gaŗezers July 28 and at Kursa August 4. If you are interested in reserving your spot with the exam board, please email Andra Zommers, azommers@sbcglobal.net, by July 1. The Latvian Language Proficiency Exam is being offered by the National Center for Education of the Republic of Latvia.
(Ziņojumu saņēmām no Andras Zommeres, ALA Izglītības nozares vadītāja)
Posted in Uncategorized on 05/21/2018 by kristaroze. Leave a comment
Saeimas Vēlēšanas: Kā un Kuram?
Piesakies Balsot Pa Pastu 2022 Saeimas Vēlēšanās!
2022. GADA OLIMPISKĀS SPĒLES / 2022 OLYMPIC GAMES
Lielā diena: iešūpojamies pavasarī
Dāmas, par kurām mēs mācīsim saviem bērniem // Women we will teach our children about
Follow Blog via Email
Enter your email address to follow this blog and receive notifications of new posts by email.
Saeimas Vēlēšanas: Kā un Kuram?
Piesakies Balsot Pa Pastu 2022 Saeimas Vēlēšanās!
2022. GADA OLIMPISKĀS SPĒLES / 2022 OLYMPIC GAMES
Lielā diena: iešūpojamies pavasarī
Dāmas, par kurām mēs mācīsim saviem bērniem // Women we will teach our children about
Kategorijas Select Category 2×2 4-2 ALJA Pasākumi ALJA Valde Antiracisms COVID-19 Daiļā Dāma Dziesmu un Deju Svētki Garezers GVV Jaungads Kongress Latvieši ziņās Latvijas Saeima Meistarsacīkstes Receptes Staltais Kungs Stipendijas Uncategorized Valdes Amati Vasara Latvijā Zaļās Ziņas ziņas Ģenitīva Klubs
Arhīvi Select Month September 2022 February 2022 April 2021 March 2021 January 2021 December 2020 October 2020 September 2020 August 2020 July 2020 June 2020 May 2020 March 2020 February 2020 January 2020 December 2019 November 2019 September 2019 August 2019 July 2019 June 2019 May 2019 April 2019 February 2019 January 2019 December 2018 November 2018 October 2018 September 2018 June 2018 May 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 August 2015 July 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 3,799 other followers
Already have a WordPress.com account? Log in now.